CELEX: 32017R0572
Language: bg
Date: 2016-06-02 00:00:00
Title: Делегиран регламент (ЕС) 2017/572 на Комисията от 2 юни 2016 година за допълване на Регламент (ЕС) № 600/2014 на Европейския парламент и на Съвета по отношение на регулаторните технически стандарти за определяне на данните, които да бъдат предоставяни преди и след сключването на сделките, и степента на подробност на данните (Текст от значение за ЕИП. )

31.3.2017   
            
            
               BG
            
            
               Официален вестник на Европейския съюз
            
            
               L 87/142
            
         ДЕЛЕГИРАН РЕГЛАМЕНТ (ЕС) 2017/572 НА КОМИСИЯТА
   от 2 юни 2016 година
   за допълване на Регламент (ЕС) № 600/2014 на Европейския парламент и на Съвета по отношение на регулаторните технически стандарти за определяне на данните, които да бъдат предоставяни преди и след сключването на сделките, и степента на подробност на данните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 600/2014 на Европейския парламент и на Съвета от 15 май 2014 г. относно пазарите на финансови инструменти и за изменение на Регламент (ЕС) № 648/2012 (1), и по-специално член 12, параграф 2, трета алинея от него,
   като има предвид, че:
   
               (1)
            
            
               За да се намалят разходите за участниците на пазара при закупуването на данни, в Регламент (ЕС) № 600/2014 се предвижда данните, предоставяни преди и след сключването на сделките с цел прозрачност, да бъдат оповестявани на обществеността, без отделните данни да бъдат групирани. Необходимо е да се определи степента на подробност на данните, които местата на търговия следва да предоставят. Като се имат предвид доказателствата за наличието на търсене за такива данни от страна на други заинтересовани страни, пазарните оператори и инвестиционните посредници, организиращи място на търговия, следва да предоставят данните в разбивка по клас активи, държава на издаване и валута, в която се търгува финансовият инструмент, в зависимост от това дали данните са получени от планираните дневни търгове, или от непрекъснатата търговия.
            
         
               (2)
            
            
               За да се гарантира, че предоставяните преди и след сключването на сделките данни отговарят на търсенето от страна на участниците на пазара, пазарните оператори и инвестиционните посредници, организиращи място на търговия, следва да предлагат всякакви комбинации от критериите за разбивка на данните при подходящи търговски условия.
            
         
               (3)
            
            
               За някои финансови инструменти, като дериватите, не винаги е възможно еднозначно да се определи конкретният клас активи, към който принадлежи даденият инструмент, тъй като определянето на класа на актива зависи от характеристиките, които се смятат за определящи по отношение на финансовите инструменти. Евентуалните други критерии, на които отговаря даденият вид данни, също не винаги е възможно да бъдат еднозначно определени. За да се гарантира, че участниците на пазара, закупуващи данни от определено място на търговия, получават последователен набор от данни, е необходимо да се въведе изискването пазарните оператори или инвестиционните посредници, организиращи място на търговия, да определят на кои критерии за разбивка даденият финансов инструмент или вид данни следва да се счита, че отговаря в случаите, в които критериите за разбивка не могат да се приложат по еднозначен начин.
            
         
               (4)
            
            
               С оглед на последователността и за да се гарантира гладкото функциониране на финансовите пазари, е необходимо разпоредбите, определени в настоящия регламент, и разпоредбите, установени в Регламент (ЕС) № 600/2014, да се прилагат от една и съща дата.
            
         
               (5)
            
            
               Настоящият регламент е изготвен въз основа на проектите на регулаторни технически стандарти, предадени на Комисията от Европейския орган за ценни книжа и пазари (ЕОЦКП).
            
         
               (6)
            
            
               ЕОЦКП проведе открити обществени консултации по проектите на регулаторните технически стандарти, въз основа на които е изготвен настоящият регламент, анализира потенциалните свързани с тях разходи и ползи и поиска становище от Групата на участниците от сектора на ценните книжа и пазарите, създадена по силата на член 37 от Регламент (ЕС) № 1095/2010 на Европейския парламент и на Съвета (2),
            
         ПРИЕ НАСТОЯЩИЯ РЕГЛАМЕНТ:
   Член 1
   Данни, които да бъдат предоставяни преди и след сключването на сделките с цел прозрачност
   1.   Даден пазарен оператор или инвестиционен посредник, организиращ място на търговия, осигурява при поискване публичен достъп до информацията, публикувана в съответствие с членове 3, 4 и 6—11 от Регламент (ЕС) № 600/2014, като предоставя разбивка на данните преди и след сключването на сделките в съответствие със следните критерии:
   
               a)
            
            
               естеството на класа на актива:
               
                           i)
                        
                        
                           акции;
                        
                     
                           ii)
                        
                        
                           депозитарни разписки, борсово търгувани фондове, сертификати и други подобни финансови инструменти, посочени в член 3 от Регламент (ЕС) № 600/2014;
                        
                     
                           iii)
                        
                        
                           облигации и структурирани финансови продукти;
                        
                     
                           iv)
                        
                        
                           квоти за емисии;
                        
                     
                           v)
                        
                        
                           деривати;
                        
                     
         
               б)
            
            
               държавата на издаване за акциите и държавните дългови инструменти;
            
         
               в)
            
            
               валутата, в която се търгува финансовият инструмент;
            
         
               г)
            
            
               данни за планираните дневни търгове в съпоставка с данните за непрекъснатата търговия.
            
         2.   Дериватите, посочени в буква а), подточка v), се посочват в разбивка в съответствие със следните критерии:
   
               а)
            
            
               капиталови деривати;
            
         
               б)
            
            
               деривати върху лихвени проценти;
            
         
               в)
            
            
               кредитни деривати;
            
         
               г)
            
            
               деривати на валутния пазар;
            
         
               д)
            
            
               стокови деривати и деривати върху квоти за емисии;
            
         
               е)
            
            
               други деривати.
            
         3.   Пазарният оператор или инвестиционният посредник, организиращ място на търговия, определя на кои критерии отговаря финансовият инструмент или видът данни в случаите, в които критериите за разбивка, посочени в параграф 1 или 2, не могат да бъдат приложени еднозначно.
   4.   Пазарният оператор или инвестиционният посредник, организиращ място на търговия, при поискване прилага всякакви комбинации от критериите, посочени в параграфи 1 и 2.
   5.   В допълнение към данните, предоставени в съответствие с параграфи 1 и 2, пазарният оператор или инвестиционният посредник, организиращ място на търговия, може да предложи групирани данни.
   Член 2
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от датата, посочена в член 55, втора алинея от Регламент (ЕС) № 600/2014.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 173, 12.6.2014 г., стр. 84.
   
      (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).